
ПИСМЕНИ БЕЛЕЖКИ

от адв. Пламен Желев
гр. София, ул. “Узунджовска“ №1, ет.3
процесуален представител на 
Мохамед Рамадан Осман
ЛНЧ:7002898813
със съдебен адрес:
гр. София, ул. “Узунджовска“ №1, ет.3

адм.д.№5056/2025 г.
обявено за рeшаване


Уважаема госпожо административен съдия,

	Моля при постановяване на решението си да вземете предвид освен заявеното от мен в хода по същество и следните допълнителни доводи:

Административният орган е приел, че не предприемайки действия по снабдяване с лични документи, доверителят ми „не се възползва“ от статута си и тъй като не пребивавал на територията на България, се е отказал недвусмислено от това да ползва предоставената му международна закрила от България. 

Статутът се предоставя с решението на председателя на ДАБ, а личните документи имат само удостоверителен характер, без наличието им или актуалността им да е условие за ползването на статута и произтичащите от него права.
По делото и в административната преписка липсват доказателства които да сочат, че доверителят ми е напускал територията на България. 

Точно обратното, от справка рег.№328200-2343/2 от 30.01.2025 г. издадена от лице заместващо зам. Директор на ГДГП се установява, че за периода 01.01.2025 г. до 29.01.2025 г.  в АИС „Граничен контрол“ няма запис на данни за преминаване на ГКПП на Р. България. 
Този извод на административният орган, не почива на никакви доказателства и е голословен.

Административният орган е приел също така, че чрез бездействието си доверителят ми недвусмислено се е отказал от това да бъде лице с предоставена международна закрила в Република България.

Съгласно нормата на чл. 93 ал.1 от ЗГР, постоянен адрес е адресът в населеното място, което лицето избира да бъде вписано в регистъра на населението.
Алинея 6 на същият член обнародвана в ДВ, бр. 85 от 2024 г., в сила от 10.12.2024 г., указва, че чужденци, получили статут на бежанец, хуманитарен статут или на които е предоставено убежище в Република България, при вписване за първи път в регистъра на населението, ако не могат да посочат адрес в Република България, както и да представят документите по чл. 92, ал. 2 и 3, след подадено от тях заявление за постоянен адрес и адресна карта за настоящ адрес се регистрират на служебен адрес в общината, където пребивават.

До влизането в сила на този текст на ЗГР, за доверителят ми е бил приложим общият ред за регистрация на постоянен адрес по реда на чл.92, ал.2 от ЗГР, като за извършване на адресна регистрация се представя и писмено съгласие на собственик, когато заявителят не е собственик, чрез декларация по образец, подадена лично пред органа по ал. 1, или с нотариална заверка на подписа.

От друга страна наличието на постоянен и настоящ адрес е предпоставка за вписване в Регистър на населението и генерирана на ЕГН, без наличието на което е невъзможно да бъде издадена карта на чужденец с предоставен хуманитарен статут на основание чл.14, ал.1, т.3 от ЗБЛД.
За лица в ситуацията в което е попаднал доверителят ми разрешението на подобен тип въпроси, е свързано с две възможности. Да плати ако има възможност на лице което ще се съгласи фиктивно да му разреши да „живее“ в негово собствено жилище или да остане в ситуацията в което той е попаднал, не желаейки да нарушава законите.
Именно липсата на законова възможност за регистрирана в регистъра на населението и регистрацията на постоянен и настоящ адрес са причините доверителят ми да не се е снабдил с лични документи.

Освен това считам, че липсва правна и житейска логика неснабдяването с лични документи, при това такива, които само удостоверяват, а не предоставят правата, да е равностойно на отказ от самите права. 

Считам, че нормата на чл.17, ал.1, т.7 от ЗУБ за да се приеме, че е налице отказ от предоставена закрила е необходимо този отказ да е в резултат на ясни и активни действия на чужденеца, негово изрично заявление пред ДАБ, че не желае вече да се ползва от закрилата, каквото изрично волеизявление няма в разглеждания случай.

Действително, доверителят ми е  не се е снабдил с лични документи но за това са налице основателни причини. За това той може да носи административна отговорност (глоба) по съответния закон, което обаче е извън компетентността на ДАБ по международна закрила и извън предмета на настоящото производство. 

Прекратяването на международната закрила не може и не следва да е средство за налагане на отговорност, а се основава на точно изброени хипотези, разписани в чл.17 от ЗУБ.


С уважение:
